CELEX: 32013R1007
Language: sl
Date: 2013-10-18 00:00:00
Title: Izvedbena uredba Komisije (EU) št. 1007/2013 z dne 18. oktobra 2013 o dodatku količin, ki so bile v ribolovni sezoni 2012/2013 zadržane za Francijo in Španijo v skladu s členom 4(2) Uredbe Sveta (ES) št. 847/96, ribolovni kvoti za sardona v Biskajskem zalivu za ribolovno sezono 2013/2014

19.10.2013   
            
            
               SL
            
            
               Uradni list Evropske unije
            
            
               L 279/61
            
         IZVEDBENA UREDBA KOMISIJE (EU) št. 1007/2013
   z dne 18. oktobra 2013
   o dodatku količin, ki so bile v ribolovni sezoni 2012/2013 zadržane za Francijo in Španijo v skladu s členom 4(2) Uredbe Sveta (ES) št. 847/96, ribolovni kvoti za sardona v Biskajskem zalivu za ribolovno sezono 2013/2014
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (1) ter zlasti člena 4(2) Uredbe,
   ob upoštevanju naslednjega:
   
               (1)
            
            
               V skladu s členom 4(2) Uredbe (ES) št. 847/96 lahko država članica pred 31. oktobrom leta uporabe dodeljene ribolovne kvote od Komisije zahteva, da zadrži največ 10 % navedene kvote za prenos v naslednje leto. Komisija mora dodati zadržano količino ustrezni kvoti.
            
         
               (2)
            
            
               TAC in kvote držav članic za stalež sardona v Biskajskem zalivu (podobmočje ICES VIII) so določeni za sezono letnega upravljanja, ki traja od 1. julija do 30. junija naslednjega leta.
            
         
               (3)
            
            
               Uredba Sveta (EU) št. 694/2012 z dne 27. julija 2012 o določitvi možnosti ribolova sardona v Biskajskem zalivu za ribolovno sezono 2012/2013 (2) določa ribolovne kvote za sardona v Biskajskem zalivu (podobmočje ICES VIII) za obdobje od 1. julija 2012 do 30. junija 2013.
            
         
               (4)
            
            
               Uredba Sveta (EU) št. 713/2013 z dne 23. julija 2013 o določitvi ribolovnih možnosti za sardona v Biskajskem zalivu za ribolovno sezono 2013/2014 (3) določa ribolovne kvote za sardona v Biskajskem zalivu (podobmočje ICES VIII) za obdobje od 1. julija 2013 do 30. junija 2014.
            
         
               (5)
            
            
               V skladu z zadevnimi uredbami o ribolovnih možnostih in ob upoštevanju izmenjav ribolovnih možnosti v skladu s členom 20(5) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (4) ter prenosov kvot v skladu s členom 4(2) Uredbe (ES) št. 847/96 so kvote za sardona v Biskajskem zalivu, ki so bile na voljo Franciji in Španiji na koncu ribolovne sezone 2012/2013, znašale 4 876 ton oziroma 16 460 ton.
            
         
               (6)
            
            
               Francija in Španija sta na koncu ribolovne sezone 2012/2013 sporočili, da je njun ulov sardona v Biskajskem zalivu znašal skupno 4 805,1 tone oziroma 11 275,2 tone.
            
         
               (7)
            
            
               Francija in Španija v skladu s členom 4(2) Uredbe (ES) št. 847/96 zahtevata, da se del njune kvote za sardona v Biskajskem zalivu za ribolovno sezono 2012/2013 zadrži in prenese v naslednjo ribolovno sezono. Zadržane količine bi bilo treba ob upoštevanju omejitev iz navedene uredbe dodati kvoti za ribolovno sezono 2013/2014.
            
         
               (8)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   1.   Ribolovna kvota, ki je bila Franciji dodeljena za sardona v Biskajskem zalivu z Uredbo Sveta (EU) št. 713/2013, se poveča za 70,9 tone.
   2.   Ribolovna kvota, ki je bila Španiji dodeljena za sardona v Biskajskem zalivu z Uredbo Sveta (EU) št. 713/2013, se poveča za 1 646 ton.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 115, 9.5.1996, str. 3.
   
      (2)  UL L 203, 31.7.2012, str. 26.
   
      (3)  UL L 201, 26.7.2013, str. 8.
   
      (4)  UL L 358, 31.12.2002, str. 59.